# Josep Maria Espinàs i Massip

Josep Maria Espinàs i Massip (Barcelona, 7 de març de 1927 - Barcelona, 5 de febrer de 2023) fou un escriptor, periodista i editor català conegut del gran públic per les novel·les, per les cròniques de viatges i pels articles periodístics. Autor d'una extensa obra narrativa amb la qual ha aconseguit el Premi d'Honor de les Lletres Catalanes, el Premi Joanot Martorell, el Premi Sant Jordi i el Premi Víctor Català. També va ser el cofundador d'Els Setze Jutges i de l'editorial La Campana. El 1974 va escriure l'Himne del Futbol Club Barcelona.

## Citacions

* Estic contra les cites perquè fan afirmacions tan generals que solen ser reversibles.
* El coneixement total és una pretensió notablement ridícula.
* El llibre parla al possible lector, i és impertinent que l'autor faci d'intermediari.
* El dolor compta les hores, mentre que el plaer les oblida.
* El més important, entre dos amics, són els moments de silenci.
* El nostre país és massa petit perquè es pugui reconèixer que un home és capaç de fer bé dues coses.
* El perfeccionisme és la coartada de la inseguretat.
* El silenci és el germà cridaner de la soledat.
* Els forts només poden alliberar-se de l'angoixa amb un gest visible de feblesa.
* La condició humana no existeix, existeixen les condicions humanes, un plural d'infinites variants.
* La recerca del silenci perfecte és una obsessió disfressada de poètica o d'espiritualitat.
* La sensibilitat és, a vegades, l'etiqueta que pretén ser ennoblidora de greus defectes de relació humana, per no dir d'estructura psíquica.
* La sinceritat i la mentida són dues eines igualment perilloses, però una s'enduu el respecte i l'altre el menyspreu.
* Les coses que no s'entenen són els senyals que ens fa la vida per avisar-nos que no és introduïble en un programa d'ordinador.
* Només poden sentir-se incompresos els que pateixen aquest greu defecte: voler ser compresos.
* Potser la memòria neix de les excepcions.
* Qui és capaç de dir d'ell mateix que és sensible, és que precisament no té gaire sensibilitat.
* Ara ja tinc l'esperança que aquell José María Espinás, que va néixer el 7 de març de 1927, no morirà mai.
* Una institució nord-americana ha volgut celebrar a Berchtesgaden, Alemanya, un congrés sobre aquest tema: "Un gran problema del nostre temps: saber escoltar."

### Escriptura

* Com a escriptor, els adjectius em fan una mica de por.
* Escriure no és una altra cosa que una forma de pensar.
* És difícil posar paraules a una emoció sense rebaixar-la.
* La màquina d'escriure està en la nòmina de la meva vida. Com la pipa, com algunes cançons. Com la sirena de les ambulàncies que sovint passen cap al Clínic.
* No tinc "tècnica d'inspiració". Deixo, senzillament, que l'aire de les coses entri en mi.
* Per escriure el temps no es pot comptar amb el rellotge. Necessitem tot el temps que hem viscut.
* Totes les paraules són una meravella.
* Un escriptor ha de reconèixer que no fa allò que vol sinó allò que pot.

### Personalitat

* Em faran el favor de creure que l'última frase que voldria dir és: "No tinc més remei que morir-me, perdonin les molèsties".
* Ha estat bonic viure en l'ampli camí de la incertesa, i espero continuar-hi vivint fins al final
* Jo admiro bastantes coses que no estimo, i estimo algunes coses que no són admirables.
* No em sento hereu de mi mateix, és com si cada matí nasqués pobre per fer-me immediatament ric amb un nou bitllet de vida.
* No m'alimento del passat, no ja de la infantesa, sinó d'abans d'ahir.
* Pensar una mica més del que és necessari és un acte arriscat, i per això els prudents no ho fan.
* Sóc més fatalista que previsor.
* Sóc probablement un racionalista frustrat per l'entusiasme.
* Vuit plantes i vuit dècades de vida són molts graons. Però no hi arribo fatigat.
* ...hem de resistir amb la duresa del ferro si volem aconseguir el premi de l'or, que és com dir la independència.
       Durant l'acte d'entrega de la Medalla d'Or de la Generalitat, 9 de març de 2015.

## Cançons

Recull de citacions de cançons publicades al diari Ara en motiu de l'homenatge al 85è aniversari de Josep Maria Espinàs:
* Allò que és important / només dura un instant.
          De la cançó de Casablanca
* Setze tones, i tu que n'has tret, / un dia més vell, i el deute més gran, / el cervell s'estova però les espatlles / són fortes...
          De la cançó Setze tones
* Tot el camp, és un clam / som la gent blaugrana / tant se val d'on venim / si del sud o del nord / i ara estem d'acord, estem d'acord...
          Himne del Futbol Club Barcelona, escrit per Espinàs el 1974 juntament amb Jaume Picas

## Referències

* ↑ Gutiérrez, Àlex. «Premi per a l'observador Espinàs». Pareu màquines. Barcelona: Ara, 19-12-2013. [Consulta: 8 gener 2014].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 «Josep Maria Espinàs: 85 anys, 85 frases». Ara llegim. Barcelona: Ara, 07-03-2012. [Consulta: 13 gener 2013].
* 1 2 Espinàs, Josep Maria «Una vida articulada». El Punt Avui, (22-03-2013), pàg. 8-9 (suplement cultuRa).
* ↑ Mateos, Roger «Espinàs: "Cal resistir amb la duresa del ferro si volem aconseguir el premi de l'or: la independència"». Ara.cat, (09-03-2015) [Consulta: 10 març 2015].